ג'ון צ'ו

ג'ון יו-האן צ'ו (באנגלית: John Yo-Han Cho; בקוריאנית: 존 요한 조; נולד ב-16 ביוני 1972 בשם צ'ו יו-האן) הוא שחקן ומוזיקאי אמריקאי-קוריאני, הידוע בעיקר בזכות תפקידים שגילם בראשית הקריירה שלו, כגון: הרולד לי בסרטי "הרולד וקומאר" ובתור ג'ון, בחור מס' 2 בסדרת סרטי "אמריקן פאי" שהפך את המונח "MILF" לפופולרי.

צ'ו גילם את דמותו של היקארו סולו ממסע בין כוכבים בסרט האתחול "סטארטרק", שיחק ברימייק של זיכרון גורלי. בטלוויזיה, הוא שיחק בדמותו של סוכן ה-FBI דימטרי נו בדרמת המדע בדיוני "פלאש פורוורד".

ביוגרפיה
צ'ו נולד בסיאול שבדרום קוריאה. משפחתו היגרה לארצות הברית בשנת 1978, והוא גדל בלוס אנג'לס בה התיישבה המשפחה אחרי שהתגוררה במספר מקומות בהם; יוסטון, סיאטל, דיילי סיטי, ומונטריי פארק בקליפורניה. אביו היה כומר ומטיף בכנסייה של ישו, והיה במקור מקוריאה הצפונית בתקופת מלחמת קוריאה צ'ו הוא בוגר בית ספר תיכון על שם הרברט הובר בגלנדייל, קליפורניה, בשנת 1990. לאחר מכן הוא למד באוניברסיטת קליפורניה בברקלי, סיים לימודיו בשנת 1996 עם תואר BA באנגלית, ולימד אנגלית בבית ספר במערב הוליווד, בעת שעבד בתיאטרון של "East West Players" במרכז העיר לוס אנג'לס.

קריירה
צ'ו החל את קריירת המשחק שלו לאחר שסיים את לימודיו בברקלי, כשהוא עבר ללוס אנג'לס ועבד בקבוצת השחקנים "East West Players" של התיאטרון האסיאתי-אמריקאי. שם, הוא הופיע במחזה "The Taste of Kona Coffee" של אדוארד סקמוטו בשנת 1996, ובמחזה "My Tired Broke Ass Pontificating Slapstick Funk" של איוג'ון קים בשנת 2000. הוא זכה לתשומת לב כאשר גילם תפקיד קטן בסרט "אמריקן פאי" בשנת 1999, בו הפך את המונח "MILF" לפופולרי. צ'ו חזר לגלם את התפקיד בשלושה סרטי המשך: "אמריקן פאי 2" (2001), "אמריקן פאי: החתונה" (2003) ולאחרונה ב-"אמריקן פאי: האיחוד" (2012), שבו היה לו כבר תפקיד הרבה יותר גדול. בתחילה, לדמות לא היה שם, אולם הוא קיבל את השם "ג'ון" בסרט השלישי, על שם צ'ו עצמו.

צ'ו מוכר בכיכובו בסדרת סרטי הרולד וקומר, ובסרט הראשון בסדרה הרולד וקומר משתוללים באמריקה. התפקיד הראשי המוצלח ביותר שלו עד כה היה כהרולד לי בסרט "הארולד וקומאר בורחים מגואנטנמו" משנת 2008, שגרף 38 מיליון דולר בבתי הקולנוע (סרט ההמשך משנת 2011 "A Very Harold & Kumar 3D Christmas" נמצא במקום השני, עם 35 מיליון דולר). תפקידו של צ'ו בזיכיון פופולרי זה נכתב במיוחד עבורו על ידי היידן שלוסברג, וצ'ו מספר שכאשר שכאשר שלוסברג פנה אליו בראשונה בנוגע לתפקיד זה, הוא היה די חשדני בתחילה.

צ'ו השתתף בתפקיד אורח בסדרת הטלוויזיה "מכושפות" בשנת 1998, בתפקיד רוח רפאים, והיה אחד מהכוכבים של קומדיית המצבים "Off Centre" בשנים 2001–2002. הוא היה כוכב-משנה של "Kitchen Confidential" של רשת FOX, המבוססת על הספר רב המכר של אנתוני בורדיין. הוא גילם תפקידי משנה ב-"אבולוציה", קומדיית מדע בדיוני בבימויו של איוון רייטמן, וב-"Down to Earth", בכיכובו של כריס רוק ותפקיד שולי ב-"Bowfinger".

בשנת 2002, היה לו תפקיד ראשי באנסמבל השחקנים של "Better Luck Tomorrow" מאת ג'סטין לין, דרמה המתמקדת בתלאות של קבוצה של אמריקאים ממוצא אסייתי המתגוררת בדרום קליפורניה, המצליחים בלימודים, אבל לא מרוצים מבחינה חברתית, וכתוצאה מכך מתדרדרים להתנהגות עבריינית. סרט זה זכה לשבחים מצד המבקרים, לרבות אלביס מיטשל מהניו יורק טיימס שתיאר את הדמות שגילם צ'ו כבעלת "עצלנות ממגנטת, אשר הוא מודע לה באופן מקסים".

צ'ו הופיע בגיליון יולי 2004 של כתב העת KoreAm, בשנת 2006 הוא גילם את איטלס בקומדיה המוזיקלית "אמריקן דרימז" לצד יו גרנט ומנדי מור, ובספטמבר 2006 לוהק לקומדיה החדשה "The Singles Table" של NBC, אבל הסדרה מעולם לא שודרה עקב שינויים בלוחות זמנים ובהפקה. בשנת 2006, ושוב בשנת 2009, צ'ו נבחר כאחד הגברים הסקסיים ביותר בחיים על ידי המגזין "פיפל".

בשנת 2007, צ'ו הצטרף לשחקנים של "בטי" כדמות חוזרת. צ'ו משחק את קני, החבר הטוב ביותר של רואה החשבון הנרי גרובסטיק (בגילומו של כריסטופר גורהאם). צ'ו שחק ההגאי היקארו סולו בסרט "מסע בין כוכבים" של ג'יי ג'יי אברהמס. מנוהלה דרגיס מהניו יורק טיימס שיבחה אותו, יחד עם אנטון ילצ'ין, כריס פיין וזאכרי קווינטו, על ביצוע תפקידיהם "בסופו של דבר בצורה נפלאה".

צ'ו הופיע בוידאו קליפ של שירו של נאז "Be a Nigger Too" יחד עם ידוענים שונים, והייתה לו הופעת אורח בסיטקום "איך פגשתי את אמא", בפרק "I'm Not That Guy" שבו שיחק שותף מרושע במשרד עורכי דין. בנוגע לתפקידו האחרון, סטייסי קראוזה מה-IGN כתבה כי צ'ו היה "גנב הסצנה בפרק הזה", ושהיא "בהחלט רוצה לראות אותו יותר" בסדרה.

בשנים 2009–2010, צ'ו ככב בסדרת הטלוויזיה "פלאש פורוורד" כסוכן מיוחד של ה-FBI דימיטרי נו. דמותו הייתה מתוכננת, במקור, למות במהלך מה שהתברר להיות העונה היחידה של הסדרה, אבל לאחר שהפופולריות שלו עלתה בעקבות גילום תפקידו של היקארו סולו, המפיקים שינו את עלילת הסדרה, כך שהוא שורד, בניסיון לשפר את הרייטינג המתדרדר.

בשנת 2015 שיחק לצד לילי טומלין בדרמה הקומית "סבתא" של פול וייץ.

בשנת 2016 שב לגלם את דמותו של היקארו סולו בסרט המדע הבדיוני "סטארטרק: אל האינסוף" לצד כריס פיין, זואי סלדנה ואידריס אלבה, זהו הסרט ה-13 במספר בסדרת סרטי "מסע בין כוכבים" המשמש כהמשכו הישיר של הסרט "האויב בתוכנו - סטארטרק" משנת 2013.

בשנת 2018 שיחק צ'ו בתפקיד הראשי במותחן "חיפוש" של "סרטי סוני", ובכך היה לשחקן הראשון אי-פעם ממוצא אסייתי שהוביל סרט מתח של אחד האולפנים הגדולים בזרם המרכזי של הוליווד.

בשנת 2022 לוהק לעונה השנייה של הסדרה הקומית "אפטר פארטי" של אפל TV פלוס.

קריירה מוזיקלית
צ'ו הוא הסולן של "Viva La Union", לשעבר "Left of Zed", להקה מלוס אנג'לס, המורכבת מתלמידי אוניברסיטת קליפורניה בברקלי ואוניברסיטת דרום קליפורניה לשעבר. עד כה יש להם אלבום אחד, הנושא את שם הלהקה, בעוד השיר "Chinese Baby" שלהם מופיע בפסקול של הסרט "Harold & Kumar Escape from Guantanamo Bay".

 חיים אישיים 
צ'ו נשוי משנת 2006 לשחקנית האמריקאית ממוצא יפני קרי היגוצ'י ולהם בן שנולד בשנת 2008 ובת שנולדה בשנת 2013.

בשנת 2016, צ'ו היה הפנים של התנועה החברתית וקמפיין ההאשטאג "#StarringJohnCho", שנוצר על ידי ויליאם יו, שבו תמונותיו של צ'ו הוכנסו על ידי פוטושופ על כרזות סרטים קיימים כדמות הגברית הראשית. מטרת הפרויקט הייתה להפנות את תשומת הלב להיעדר ההזדמנויות של שחקנים אמריקאים-אסייתיים בהוליווד.

בבחירות לנשיאות ארצות הברית ב-2012 תמך צ'ו במועמד המפלגה הדמוקרטית, ברק אובמה.

פילמוגרפיה
 קולנוע 
 שנה  סרט  תפקיד  הערות1997 Shopping for Fangs  קלרנס  לכשכש בכלב  עוזר מס' 3 1998 Yellow  ג'ואי  1999  אמריקן ביוטי  איש מס' 1 בבית למכירה  אמריקן פאי ג'ון  שחק אותה סטאר מנקה במועדון לילה  2000  הפלינטסטונס: ויוה רוק וגאס סדרן בחנייה  2001  אמריקן פאי 2  ג'ון מיילו יוצא לעולםמר הוגו מת לצחוק פיל קוון  אבולוציה  סטודנט  ביתן הנשים פנגמו וו  2002 יותר מזל מחר סטיב צ'ו  שקרן בריבוע  דאסטין וואנג  סולאריס שליח #1 של ה-DBA  2003  אמריקן פאי: החתונה  ג'ון 2004 הרולד וקומר משתוללים באמריקה  הרולד לי  בחברה טובה פיטי  תראו את הסרט הזה לארי פינקלשטיין 2005Bam Bam and Celesteסטיבן 2006  אמריקן דרימז פרנק איטלס  הרעיונות המגניבים של ביקפורד שמקלר טום  2007  West 32nd  ג'ון קים  סמיילי פייס  מייק 2008הרולד וקומר בורחים ממפרץ גואנטנמו הרולד לי  הלילה של ניק ונורה הייפ מן 2009ג'ון הקדוש של לאס וגאס הלפיד האנושי בקרנבל סטארטרקהיקארו סולו2011 הרולד וקומר 3: חוגגים את חג המולד הרולד לי  2012  אמריקן פאי: האיחוד  ג'ון  זיכרון גורלי  בוב מק'ליין 2013חשבון משותףדניאל קייסיהאויב בתוכנו - סטארטרקהיקארו סולוהנסיכה קאגויהאיסונוקאמידיבוב באנגליתThat Burning Feelingרוג'ר ויטאקר2015סבתאצ'אומאחורי הרוכסןאי.ג'יי2016לך תעבודבריאן בנדר סטארטרק: אל האינסוף  היקארו סולו 2017קולומבוסג'ין ליג'מיניהבלש אדוארד האןהתרחשות של מידות מונומנטליותמר רמירזLiterally, Right Before Aaronמארק2018השבועההסוכן פיטר ברברמיראימר אוטהדיבוב באנגליתחיפושדייוויד קיםמועמד פרס אינדפנדנט ספיריט לשחקן הטוב ביותר (אנ') (2018)2020הטינהפיטר ספנסרחרטותגרוברמעל ומעבר לירחאבאדיבוב2021דרקון המשאלותלונג2022אל תכריח אותי להצטרף (אנ')מקס פארק2023בין הצלליםהנמרThe Graduatesג'ון2024AFRAIDקרטיסTBAYour Mother Your Mother Your MotherThey Listen

 טלוויזיה 
שנהסדרהתפקידהערות1997בוסטון קומוןלאריפרק: "The Occidental Purists"המופע של ג'ף פוקסוורת'ישליח פיצהפרק: "Twister of Fate"1998פליסיטילאריפרק: "The Last Stand"VIPשליח פרחיםפרק: "Bloody Val-entine"מכושפותמארק צ'אופרק: "Dead Man Dating"1999שבעת המופלאיםוו צ'יןפרק: "Chinatown"2000אבאל'הלקוחפרק: "Fence and Sensibility"2001הלם סטטיתומאס קים / נווטדיבוב; 2 פרקים2002-2001על גבול השפיות (אנ')צ'או פרסליתפקיד ראשי (2 עונות); 28 פרקים2002רוקט פאוורבחור מהוואידיבוב; פרק: "The Lingos/Shack Attack"2003המחלקהריימונדפרק: "The Cost of Freedom"קים פוסיבולהירוטאקהדיבוב; פרק: "Exchange"2005The Men's Roomבוב4 פרקיםהאוסהארווי פארקפרק: "Love Hurts"2006-2005סודות המטבחטדי וונג10 פרקים2023-2006אבא אמריקאיוינס צ'ונגדיבוב; 6 פרקים2006האנטומיה של גרייד"ר מרשל סטוןפרק: "Damage Case"2007איך פגשתי את אמאג'פרסון קואטסוורת'פרק: "I'm Not That Guy"בטיקני3 פרקיםעד המוותלוקאס בנדרפרק: "Come Out and Play"2010-2009פלאש פורוורדדמיטרי נואהתפקיד ראשי; 21 פרקים2010ילדי בית החוליםפארקפרק: "Frankfurters. Allman Brothers. Death. Frankfurters"2011רוק 30לורןפרק: "Double-Edged Sword"NTSF:SD:SUV::צ'יפפרק: "The Birthday Part That Was Neither"הדיילי שואוהרולדפרק: "Matt Damon"2013-2012תתקדםסטיבןתפקיד ראשי; 22 פרקים2014-2013סליפי הולואנדי ברוקס7 פרקים2014סלפיהנרי היגסתפקיד ראשי; 13 פרקים2015בוג'ק הורסמןאימפורבר מובילדיבוב; 2 פרקיםמינדירצח גדולפרק: "Lahiri Family Values"2016הבחורה החדשהדניאל גרנטפרק: "Jury Duty"שון צ'אופרק: "Holacracy"היסטוריה שתויהויליאם שייקספירפרק: "Landmarks"2017אנשים קשיםטוד רוס4 פרקיםמגרש השדיםאנדרו קיםעונה שנייה; תפקיד ראשי2019אזור הדמדומיםרף הנקספרק: "The Wunderkind"2020סרט ביתי: הנסיכה הקסומהאיניגו מונטויהפרק: "Chapter Nine: Have Fun Storming The Castle!"2021קאובוי ביבופספייק ספיגלתפקיד ראשי; 10 פרקים2023אפטר פארטייוליססתפקיד ראשי (עונה 2); 10 פרקיםלשבח את פיטיבנדיטדיבוב; 10 פרקים2024נאמנות כפולהג'יימס יוןפרק: "Give Us Some Good Lines"האחים סאןעצמופרק: "Country Boy"2025בוט-רצחקפטן חוסיין4 פרקיםTempest אנדרסון מילר9 פרקיםTBARhona Who Lives by the Riverדיג'וןסדרת אנימציה עתידית של דיסני+

קישורים חיצוניים



הערות שוליים

קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:זמרים אמריקאים
קטגוריה:מהגרים מקוריאה הדרומית לארצות הברית
קטגוריה:בוגרי אוניברסיטת קליפורניה בברקלי
קטגוריה:אמריקאים שנולדו ב-1972